Ísgerður Gunnarsdóttir , einn af umsjónarmönnum Krakkafrétta á RÚV , sér ekki ástæðu til að biðjast afsökunar eftir að hafa verið sökuð um ósannindi og skaðlegan áróður vegna umfjöllunar um Berlínarmúrinn . Þetta kemur fram á vef Fréttablaðsins . Davíð Oddsson ritstjóri Morgunblaðsins , skrifar leiðara í Morgunblaðið og vill að Ísgerður biðjist afsökunar á umfjöllun hennar um Berlínarmúrinn á dögunum . Í þættinum sagði Ísgerður : „ Höfuðborginni í Berlín var líka skipt í tvennt og árið 1961 var reistur múr til að aðgreina borgarhlutana . Það var líka gert til að koma í veg fyrir að fólk flyttist á milli , aðallega frá austri til vesturs . “ Friðjóni R. Friðjónssyni Sjálfstæðismanni og almannatengli var misboðið vegna málsins og sagði orðalagið væri móðgun við fólk sem var myrt af austur-þýskum starfsmönnum við að reyna að „ flýtja “ frá austri til vesturs . Það hefði enginn flutt á milli borgarhlutanna , fólk hefði verið á flótta og líf þeirra í hættu . Davíð er einnig afar ósáttur við túlkun Ísgerðar og segir að geti Ríkisútvarpið ekki sagt „ krökkum óþægilegar fréttir “ öðruvísi en með því að segja þeim ósatt , ætti það hreinlega að sleppa því Líkt og Friðjón bendir Davíð á að margir þeirra sem reynt hafi að komast á milli borgarhluta hafi verið skotnir eða fangelsaðir . Friðjón og Davíð eru ekki einu Sjálfstæðismennirnir sem hafa gagnrýnt Ísgerði . Björn Bjarnason fyrrverandi ráðherra Sjálfstæðisflokksins reið á vaðið og svaraði hún Birni með grein í Morgunblaðinu þar sem hún útskýrði að það væri vandasamt verk að segja börnum fréttir á stuttum tíma . Davíð segir að vissulega geti verið erfitt að skrifa fréttir á skömmum tíma og gæta þess „ að allt sé svo satt og rétt , “ án þess að tekinn sé „ stór sveigur fram hjá hvoru tveggja . “ Og bætti við að það geri fréttastofa RÚV þó oft . Ísgerður svarar Davíð og ítrekar að ekkert í fréttinni sé ósatt og að þau sem vinni að þáttunum geri það af heilindum . Þá efast hún um að Davíð hafi horft á fréttirnar . Í samtali við Fréttablaðið segir hún : „ Við höfum fjallað um mikið af fréttum sem fólki finnst óþægilegar . Mál sem eru erfið og flókin , sem er erfitt því við viljum ekki skilja krakka eftir með byrðar heimsins á herðum sér . “ Hún tekur fyrir að þættirnir geti reynst skaðlegir og mælir með að foreldrar horfi á þættina með börnum sínum til að geta útskýrt fyrir þeim þegar fjallað er um alvarlegar fréttir . Félagsfundur Sósíalistaflokks Íslands samþykkir að fela kjörstjórn flokksins að skipa kosningastjó ... Til kl. 17:30 ef ég man rétt . Lögreglunni barst tilkynning um klukkan níu í gærkvöldi , um að bíll hefði farið í sjóinn við Óseyrarbryggju í Hafnarfirði . Þá er auðvelt að nálgast á rás 7 hjá Símanum , rás 9 á Vodafone og 35 á örbylgjunni . Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP